钦定古今图书集成/明伦汇编/官常典/第310卷 > 范坦
## 钦定古今图书集成/明伦汇编/官常典/第310卷 > 范坦

按《宋史范雍传》：“雍，河南人，曾孙坦，字伯履，为户部侍
郎，论当十及夹锡钱之弊，以便亲，请外知河阳。入辞，
徽宗曰：‘夹锡钱之害，甚于当十，宜速正之，为一道率’。”
坦至，即奏罢之。政和初，复为户部，遂改当十钱为当
三，罢淮盐入东北鬻诸州公田以实常平。又上疏言：
“户部岁入有限，用则无穷。今节度使八十员，留后至
刺史数千员，自非军功得之，宜减其半。奉及他工技
末作，一切裁损。”时以为当。时。张商英为相，坦多与之
合。及商英去，言者论坦助为匮竭之说，以摇众听。又
言坦建议鬻田，改常平法，废《元符令》及罢夹锡钱之
罪。贬黄州团练副使，安置韶州。以赦复徽猷阁待制。
卒，年六十三。